Xalqaro moliya institutlari va xorijiy hukumat moliya tashkilotlari ishtirokidagi loyihalarni tayyorlash va amalga oshirish samaradorligini oshirish chora-tadbirlari toʻgʻrisida
(resolution, 2025-02-12)

Xalqaro moliya institutlari va xorijiy hukumat moliya tashkilotlari ishtirokidagi loyihalarni tayyorlash va amalga oshirish samaradorligini yanada oshirish maqsadida: 2. Belgilab qoʻyilsinki: moliyaviy bitimlar, qayta kreditlash toʻgʻrisidagi bitimlar, loyiha bitimlari, subsidiar bitimlar, huquq va talablarni oʻtkazish toʻgʻrisidagi bitimlar, xat-bitimlar va boshqa bitimlarni (keyingi oʻrinlarda loyihalar boʻyicha bitimlar deb yuritiladi) imzolagan vazirliklar va idoralar rahbarlari Oʻzbekiston Respublikasi yoki Oʻzbekiston Respublikasi Hukumati nomidan ushbu qarorda belgilangan tartibda loyiha boʻyicha bitimlarga oʻzgartishlar, qoʻshimchalar va tuzatishlarni imzolash vakolatiga ega; kuchga kirishi uchun yuridik xulosalar berilishi shart boʻlgan loyihalar yuzasidan imzolangan bitimlar, shuningdek, davlat kafolatlari boʻyicha yuridik xulosalar Oʻzbekiston Respublikasi Adliya vazirligiga bitimlar va kafolatlar kiritilgandan keyin bir hafta muddatda xalqaro moliya institutlari va xorijiy hukumat moliya tashkilotlari (keyingi oʻrinlarda XMI/XHMT deb yuritiladi) uchun maqbul shaklda Adliya vazirligi tomonidan beriladi; XMI/XHMT ishtirokidagi loyihalarni amalga oshirish doirasida yer uchastkalari olib qoʻyilganda, uylar, boshqa imoratlar, inshootlar buzilganda yoki daraxtlar kesilganda tovon toʻlash, agar bu loyihalar boʻyicha bitimlarda nazarda tutilgan boʻlsa, XMI/XHMT talablariga muvofiq vakolatli organlar tomonidan amalga oshiriladi; XMI/XHMT ishtirokidagi loyihalarni amalga oshirish doirasida belgilangan tartibda shakllantiriladigan roʻyxat boʻyicha xarid qilinadigan tovar (ish, xizmat)lar va transport vositalari bojxona toʻlovlari (bojxona yigʻimlari bundan mustasno), qoʻshilgan qiymat soligʻi, davlat maqsadli jamgʻarmalariga yigʻimlar toʻlashdan, Oʻzbekiston Respublikasi rezidentlari boʻlmagan yuridik shaxslar yuridik shaxslardan olinadigan foyda soligʻi, Oʻzbekiston Respublikasi rezidentlari boʻlmagan jismoniy shaxslar jismoniy shaxslardan olinadigan foyda soligʻi toʻlashdan 2021-yil 1-iyulgacha boʻlgan muddatga ozod etiladi; XMI tomonidan pulli konsultativ xizmatlar koʻrsatilgan xollarda, ushbu moliya institutlari mazkur xizmatlarni yagona yetkazib beruvchilar hisoblanadi va ular bilan maxsus axborot portalida roʻyxatdan oʻtkazilishi lozim boʻlgan toʻgʻridan-toʻgʻri shartnomalar tuziladi. 3. Belgilansinki: XMI/XHMT ishtirokidagi loyihalarni amalga oshirishda ishtirok etadigan xorijlik mutaxassislarga kirish vizalarini rasmiylashtirish loyihalar tashabbuskorlari yoki ijro etuvchi agentliklar talabnomalariga binoan Oʻzbekiston Respublikasi Tashqi ishlar vazirligi tomonidan konsullik va boshqa yigʻimlar undirilmagan holda amalga oshiriladi; XMI/XHMT ishtirokidagi loyihalarni amalga oshirishda ishtirok etadigan xorijlik mutaxassislarga koʻp martalik vizalar berish, vaqtincha turgan joyi boʻyicha roʻyxatga olinishi va uning muddatini uzaytirish loyihalar tashabbuskorlari yoki ijro etuvchi agentliklar talabnomalariga binoan Oʻzbekiston Respublikasi Ichki ishlar vazirligi tomonidan davlat boji undirilmagan holda amalga oshiriladi. 4. Yangi tahrirdagi Oʻzbekiston Respublikasining Soliq kodeksi loyihasini ishlab chiqishni muvofiqlashtirish va samarasiz soliq va bojxona imtiyozlari hamda preferensiyalarini bekor qilish boʻyicha ishchi komissiya (B. Mavlonov) quyidagilarni nazarda tutsin: a) XMI/XHMT ishtirokidagi loyihalarni amalga oshirish davrida va kafolat muddatida: XMI/XHMT mablagʻlari hisobiga xarid qilinadigan tovar (ish, xizmat)lar va transport vositalarini bojxona toʻlovlari (bojxona yigʻimlari bundan mustasno), qoʻshilgan qiymat soligʻi, shuningdek, davlat maqsadli jamgʻarmalariga yigʻimlar toʻlashdan; Oʻzbekiston Respublikasi rezidentlari boʻlmagan yuridik shaxslarni yuridik shaxslardan olinadigan foyda soligʻi toʻlashdan; Oʻzbekiston Respublikasi rezidentlari boʻlmagan jismoniy shaxslarni jismoniy shaxslardan olinadigan daromad soligʻi toʻlashdan ozod etishni; b) ushbu bandning “a” kichik bandida nazarda tutilgan imtiyozlarni XMI/XHMT ishtirokidagi loyihalarni amalga oshirish doirasida Oʻzbekiston Respublikasi Davlat budjetining mablagʻlari, loyihalar tashabbuskorlari yoki ijro etuvchi agentliklarning oʻz mablagʻlari hisobiga xarid qilinadigan tovar (ish, xizmat)lar va transport vositalariga tatbiq etishni. Imtiyozlar berish natijasida boʻshab qoladigan mablagʻlar summasi Oʻzbekiston Respublikasining XMI/XHMT ishtirokidagi loyihalarni amalga oshirishga qoʻshgan hissasi ekanligi belgilansin. 5. Oʻzbekiston Respublikasi Investitsiyalar boʻyicha davlat qoʻmitasi Adliya vazirligi bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 6. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmurodov zimmasiga yuklansin.